
Įvadas 


Ką galima pasiimti iš gamtos? 

Dažnai sakoma, kad gamta yra visų mūsų namai, o tai, ką gamta augina, yra 
jos dovanos, kuriomis visi galime naudotis. Keliaujant gamtoje kyla klausimas: o ką 
galima iš jos pasiimti, parsinešti į namus gamtai nedarant žalos? 

Pradėkime nuo pradžių. Ar tikrai gamta yra mūsų visų namai? Ir taip, ir ne. 
Istoriškai mūsų protėviai buvo gamtos dalis ir nuo jos priklausė. Jų poreikiai buvo 
riboti, todėl poveikis gamtai nedarė didelės įtakos. Ilgainiui tokia darna nustojo 
egzistuoti - gamtos ištekliai buvo naudojami, nesirūpinant dėl jų atsikūrimo: miškai 
kertami, upeliai paversti grioviais, pelkės nusausintos, aplinka teršiama. Gamta liko 
pati sau. Tai vyksta ir dabar, todėl mes turime teisę sakyti tik taip: gamta gyvena 
viena, o mes esame greta jos (Paltanavičius, 2022). 


Gamtos ištekliai 

Gamtos ištekliai, gyvosios ir negyvosios gamtos komponentai, kuriuos 
žmogus naudoja arba gali naudoti visuomenės vartotojų reikmėms tenkinti. Jiems 
priskiriama saulės ir žemės gelmių energija, naudingosios iškasenos, klimatas, 
vanduo, dirvožemis, augalija, gyvūnija, kraštovaizdis. Vieni gamtos ištekliai yra 
neišsenkantys (saulės ir vėjo energija, krituliai), kiti išsenkantys arba riboti — 
naudingosios iškasenos (Visuotinė lietuvių enciklopedija, 2017). 


Aplinkos tvarumas 

Aplinkos tvarumo sąvoka pirmą kartą pavartota 1987 m. Jungtinių Tautų 
Organizacijos (JTO) ataskaitoje „Mūsų bendra ateitis“, kurioje išskirtas tvaraus 
vystymosi strategijos siekis — harmonijos palaikymas tarp žmonių, gamtos bei 
visuomenės tarpusavio santykių. Aplinkos tvarumas suprantamas kaip socialinės 
ir ekonominės raidos bei aplinkos apsaugos siekių derinimas, kad būtų užtikrinta 
aukšta gyvenimo kokybė dabartinėms ir ateities kartoms. Daugeliui aplinkos 
tvarumas asocijuojasi su ekosistemų apsauga, atsinaujinančių šaltinių naudojimu ir 
aplinką tausojančiu elgesiu. Nors aplinkosauga yra aplinkos tvarumo dalis, tvarumas 
apima kur kas daugiau — jis taip pat susijęs su ekonomikos vystymusi, socialine 
lygybe. Aplinkos tvarumas paprastais žodžiais yra išteklių valdymas, siekiant 
patenkinti dabartinius poreikius bei nekeliant pavojaus būsimiems poreikiams. Tvari 
visuomenės ateitis neįmanoma be kiekvieno iš mūsų indėlio (emokykla.lt, 2024). 

Labai svarbu apie tvarumą kalbėti ir su vaikais. Jie yra ateitis — jų įpročiai, 
žinios ir suvokimas yra labai svarbūs tolimesniam planetos likimui. Tačiau rasti aiškų 
tvarumo apibūdinimą vaikams irgi nelengva užduotis. Bet galima pradėti nuo kažko 
tokio: tvarumas — tai nedideli pokyčiai, kuriuos galime padaryti, kad padėtume 
rūpintis mūsų planeta. Šie pokyčiai padeda apsaugoti gyvūnus, augalus ir gamtos 
išteklius, kad ir ateities kartos galėtų jais džiaugtis. Žinoma, svarbu ne tik edukuoti 
bei šnekėtis su vaikais, bet ir rodyti atitinkamą pavyzdį (emokykla.lt, 2024). 


Gamtamokslinio ugdymo priešmokyklinėje grupėje pasiekimai 


Bendrose veiklose priešmokyklinio amžiaus vaikai įgyja supratimą ir savais 
žodžiais apibūdina save kaip gamtos dalį, žmogaus poreikius ir jo daromą poveikį 
gamtai. Rodo iniciatyvą saugoti gamtą, atsakingai vartoti gamtos išteklius. Savais 
žodžiais pasakoja apie gamtos reikšmę žmogui, paaiškina, ko reikia, kad jis gerai 
jaustųsi, būtų sveikas. Vaikai samprotauja apie atsakingą ir saugų elgesį gamtoje, 
pastebi akivaizdžius žmogaus teigiamo ir neigiamo elgesio gamtoje pavyzdžius. 
Žaisdamas, tyrinėdamas artimiausią aplinką aiškinasi, kas yra gamtos ištekliai, juos 
tausoja, rūšiuoja atliekas. 

Pažinimo kompetencija. Natūraliai smalsaudami, dalyvaudami organizuotose 
veiklose, vaikai tiesiogiai stebi, tyrinėja artimiausią aplinką, kartu su kitais skiria, 
lygina, grupuoja, analizuoja gamtamokslinio ugdymo, kalbinio ugdymo, matematinio 
ugdymo, meninio ugdymo, visuomeninio ugdymo, sveikatos ir fizinio ugdymo 
daiktus ir reiškinius pagal jiems būdingus lengvai pastebimus požymius, mokosi juos 
apibūdinti (Priešmokyklinio ugdymo bendroji programa, 2023). 


Pakruojo krašto naudingos iškasenos 


Pakruojo rajone yra patys didžiausi respublikoje dolomitų klodai. Tai palyginti 
minkšta, lengvai pjaustoma, skaldoma nuosėdinė karbonatinė uoliena, naudojama 
statyboms. Iš dolomito gaminama skalda keliams tiesti. Dolomitas yra mineralas, 
turintis įvairių pritaikymo sričių, o dolomito ištekliai randami visame pasaulyje. 
Jis dažnai naudojamas statybiniuose darbuose, kelių dangose, trąšose ir netgi 
metalurgijoje. Dolomitas suteikia stiprumo statybinėms medžiagoms ir prisideda 
prie dirvos derlingumo trąšų pavidalu. Didžiausi dolomito karjerai yra Petrašiūnų ir 
Klovainių. 


Apie AB „Klovainių skalda“ 


AB „Klovainių skalda“ įkurta 1969 metais. Iki Lietuvos Nepriklausomybės 
atgavimo bendrovė veikė kaip kelių statybinių medžiagų įmonių susivienijimo 
„Granitas“ Pakruojo filialas. Atkūrus nepriklausomybę, 1992 metais, susivienijimas 
„Granitas“ pertvarkytas į akcinę bendrovę. Tais pačiais metais įregistruota valstybinė 
įmonė „Klovainių skalda“, kuri netrukus privatizuota. Dar po metų jai suteiktas AB 

„Klovainių skalda“ pavadinimas. Bendrovė yra Skaldos gamintojų asociacijos „Milsa 
ir ko“ narė. 

AB „Klovainių skalda“ vadovaujasi principais, kurie remiasi skaidria ir 
tolerantiška verslo praktika, saugia ir ekologiškai švaria aplinka. Diegiami kokybės 
ir veiklos standartai, kurie yra įgyvendinami kasdienėje veikloje. Bendrovė 
išeksploatavusi karjerą atlieka rekultivaciją, kuri bendrovei neduoda tiesioginės 
naudos, tačiau tai yra gamtos apsauga ir atsirandanti socialinė nauda viso Pakruojo 
rajono gyventojams. Rekultivuojant karjerą, įkuriamos rekreacinės poilsio zonos, 
sutvarkomas kraštovaizdis ne tik panaikina kasinėjimo žymes, bet teikia džiugesį čia 
besilankantiems žmonėms (Klovainių skalda, 2019-2020). 

Akmenį siūlome skirtingų formų, spalvų, tekstūrų ir sudėties. Jis- tikras ponas: 
statybų, aplinkos tvarkymo, dekoro pasaulyje. Akmuo puikiai tinka kelių tiesimui 
bei grindimui, sodų ir sodybų puošimui, kraštovaizdžio puoselėjimui. Būdamas 
O savo natūralumu bei ilgaamžiškumu be konkurencijos įsitvirtins bet kurio stiliaus 
interjere ir eksterjere — namuose, verslo centre, meno galerijoje ar industriniame 
objekte (Ponas akmuo, 2019-2020). 


Supažindinimo su gamtiniais ištekliais idėja 

Atsakingas gamtos išteklių vartojimas yra svarbus gamtosauginis aspektas. 
Manome, kad mūsų įstaigos priešmokyklinio amžiaus vaikai turi puikią galimybę 
daugiau sužinoti apie savo krašto naudingas iškasenas. Vaikai ugdysis suvokimą apie 
gamtos išteklius ir aplinkosaugą, krašto istoriją ir kultūrą. Supratimas, kaip iškasenos 
naudojamos kasdieniniame gyvenime, gali padėti vaikams vertinti aplinką, skatinti 
sąmoningą vartojimą ir skleisti tvarumo idėjas. 


Tyrimas „Supažindinimas su dolomitiniu akmeniu“ 

Tikslas: suteikti priešmokyklinio amžiaus vaikams žinių ir patyrimų apie 
dolomitinį akmenį, jo gavybą, panaudojimą, aplinkosaugos aspektus bei įvairių 
frakcijų savybes. 

Uždaviniai: 

e vesti diskusiją su priešmokyklinio amžiaus vaikais, ką jie žino apie dolomitinį 

akmenį; 

+ sudaryti sąlygas virtualioms vaikų pažintinėms veikloms; 

e pasikviesti AB „Klovainių skalda“ gamyklos atstovus savo veiklos pristatymui; 

e tyrinėjimų, diskusijų pagalba išsiaiškinti, kokios yra dolomitinio akmens 

frakcijos; 

+ spėjimų, bandymų, rezultatų refleksijos pagalba išsiaiškinti dolomitinio 

akmens frakcijų savybes; 

+ surengti ekskursiją į AB „Klovainių skalda“ gamyklą; 

e atlikti tyrimo proceso refleksiją. 

Tyrimo metodologija 


Tyrimas buvo vykdomas su Pakruojo vaikų Iopšelio-darželio „Vyturėlis“ 
priešmokyklinio amžiaus grupių „Kodėlčiukai“ ir „Pelėdžiukai“ (5-6 metai) vaikais. 
Vykdėme pirminę apklausą, ką vaikai žino apie Pakruojo krašto naudingą iškaseną — 
dolomitinį akmenį, kur jį galima rasti, kaip išgaunamas, kur panaudojamas. 
Tyrinėjome įvairių dolomitinio akmens frakcijų pralaidumą vandeniui, fiksavome 
vandens pratekėjimo laiką, lyginome, darėme išvadas. Filtravome užterštą vandenį, 
stebėjome, kokios frakcijos dolomitinis akmuo geriausiai išvalo teršalus. Keliavome 
į Klovainių karjerą, stebėjome dolomitinio akmens gavybos ir perdirbimo procesus. 
Su gamyklos atstovais diskutavome, kaip panaudoti karjerai sutvarkomi, laikantis 
aplinkos tvarumo principų. Tyrimų laboratorijoje stebėjome, kaip vykdoma 
dolomitinio akmens vidinė gamybos kontrolė. AB „Klovainių skalda" bandymų 
laboratorija akredituota pagal LST EN ISO/IEC 17025 standarto reikalavimus. 
Vykdėme antrinę diskusiją su tyrimo dalyviais ir atlikome tyrimo proceso refleksiją. 


1lentelė 
Pirminė diskusija „Ką žinau apie dolomitinį akmenį?“ (5-6 metų vaikai) 


Diskusijos pavadinimas „Ką žinau apie dolomitinį akmenį?“ 
RABSImS Diskusijos klausimai Vaikų diskusija 
numeris 


Yra matę akmenų miške, prie jūros, lauke, kieme, 
Ką žinote ir ką esate matę sode. Keli vaikų tėveliai dirba Petrašiūnų karjere, bet 


1. Ė as : Li - š Ši š 

apie dolomitinį akmenį? nežino, kokius darbus ten atlieka. Yra buvę nuvažiavę į 
Petrašiūnų karjerą maudytis. 
2 Kur galima rasti dolomitinį Kalnuose, kieme, sode, prie jūros, miške, laukuose. 
' akmenį? 
Kur panaudojamas S: 
až Nežino. 
3; dolomitinis akmuo? 


Pirminės diskusijos „Ką žinau apie dolomitinį akmenį?“ išvados: 

+ dolomitinis akmuo vaikams nėra žinomas, bet yra matę akmenų miške, prie 
jūros, lauke, kieme, sode; 

e vaikai dolomitinį akmenį įsivaizduoja kaip paprastą akmenį, kurį galima rasti 
kalnuose, kieme, sode, prie jūros, miške, laukuose; 

+ su vaikais nepakankamai diskutuojama apie tėvų darbo pobūdį dolomitinio 
akmens karjere; 

e apie dolomitinio akmens panaudojimą vaikai nieko nežino. 

Virtuali pažintinė veikla 


Virtualios pažintinės veiklos skatina susipažinti su Lietuvos, artimiausios 
aplinkos gamtos ištekliais, jų gausa, įvairove, panaudojimu. Vaikams sudaromos 
sąlygos stebėti, diskutuoti, ieškoti informacijos internetiniuose šaltiniuose. Vėliau 
vaikai savo patirtį perteikia mokymosi procese, saviraiškoje, kūryboje. Naujos 
patirtys skatina priešmokyklinukų susidomėjimą naujomis veiklomis, kurios sužadina 
smalsumą, nuostabą. Tačiau virtualios kelionės nepakeis natūralios, patyrimine 
veikla grįstos vaikų gamtojautos. 

Mūsų įstaigoje svečiavosi AB „Klovainių skalda“ projektų ir inovacijų 
direktorius Imantas Kuncevičius. Jis pravedė edukacinę pamokėlę apie Pakruojo 
rajone randamus didžiausius respublikoje dolomitinio akmens klodus. Tai palyginti 
minkšta, lengvai pjaustoma, skaldoma nuosėdinė karbonatinė uoliena, naudojama 
statyboms. Iš dolomitinio akmens gaminama skalda keliams tiesti. Akmuo dažnai 
naudojamas statybiniuose darbuose, kelių dangose, trąšose ir netgi metalurgijoje. 
Didžiausi dolomitinio akmens karjerai yra Petrašiūnuose ir Klovainiuose. Projektų 
ir inovacijų direktorius vaikams pademonstravo reprezentacinius įmonės filmus 
ir pasakojo apie AB „Klovainių skalda“ vykdomus dolomitinio akmens gavybos, 
gamybos ir panaudojimo galimybes. Akcentavo, kad atsakingas gamtos išteklių 
vartojimas yra svarbus gamtosauginis aspektas. 

Pristatymo metu vaikai sužinojo, kaip vyksta gamtos landšafto sutvarkymas 
po dolomitinio akmens kasybos paliktų karjerų. Jie užliejami vandeniu, sutvarkomi, 
o karjero krantai apsodinami augalais. Taip sukuriama ekosistema gyvūnams, 
įrengiamos maudyklos. Vaikai buvo smalsūs, daug klausinėjo, viskas buvo įdomu. 
Jie galėjo paliesti dolomitinio akmens įvairių frakcijų (smulkinimo) pavyzdžius. 
Vėliau su jais atliks įvairius vandens filtravimo bandymus, panaudos kūrybiniuose 
žaidimuose. Projektų ir inovacijų direktorius Imantas Kuncevičius pažadėjo mielai 
priimti priešmokyklinio amžiaus vaikus į ekskursiją po Klovainių karjerą. 


1 paveikslas 2 paveikslas 3 paveikslas 
Pristatymas Diskusijos Tyrinėja dolomito skaldą 

Bandymai su dolomitinio akmens frakcijomis 


2 lentelė 
Bandymas „Dolomitinio akmens frakcijų pralaidumas vandeniui“ 


Bandymo pavadinimas „Dolomitinio akmens frakcijų pralaidumas vandeniui“ 
ska Vanduo Vandens prabėgimo 
Dolomitinio akmens P ; "e . anais ž 
io . (plastikinis laikas (sąlyginis Vaikų spėjimai, komentarai 
frakcijos tankis ; 2 Ig 
indelis) skaičiavimas) 
si, 1 Iki 7 Nežino, per kiek laiko subėgs. 


Greitai subėgo. 


Reikia skaičiuoti, nieko neliko, 


5-8 mm. 1 Iki 10 : š 
greit subėgo. 


Reikės daug skaičiuoti, kaip 


0-2 mm. 1 Daugiau nei iki 100 E AR Šš 
ilgai, iš lėto laša. 


Bandymo „Dolomitinio akmens frakcijų pralaidumas vandeniui“ išvados: 
e kuo didesnis dolomito frakcijos tankis, tuo greičiau prabėga vanduo; 
e vandens prabėgimo greitis priklauso nuo vandens pylimo intensyvumo; 
e greitai supiltas vanduo greičiau prabėgta pro smulkesnę frakciją, negu pro 
stambesnę; 
e norint, kad rezultatas būtų tikslus, reikia vandenį pilti vienodu intensyvumu; 
e vaikams buvo smagu, padedant mokytojai, skaičiuoti iki 100 ir daugiau. 


4 paveikslas 5 paveikslas 6 paveikslas 
Dolomitinio akmens Vanduo pilamas per 11— Vanduo pilamas per 0-2 
frakcijų ruošiniai 22 mm frakciją mm. frakciją 

3 lentelė 
Bandymas „Dolomitinio akmens frakcijų veiksmingumas vandens filtravimui“ 


si „Dolomitinio akmens frakcijų veiksmingumas vandens filtravimui“ 
Dolomitinio akmens Užterštas vanduo Teršalai Vaikų vertinimas apie 
frakcijos tankis (plastikinis indelis) (čija sėklos šaukštai) filtruoto vandens išvaizdą 
11-22 mm. 1 1 Kiek daug nešvarumų 

5-8 mm. 1 1 Dar liko nešvarumų 

0-2 mm. 1 1 Ogo, koks švarus vanduo 

7 paveikslas 8 paveikslas 9 paveikslas 

Užterštas vanduo Didesnio tankio frakcija =" Mažesnio tankio sulaiko 


praleidžia teršalus teršalus 


Bandymo „Dolomitinio akmens frakcijų veiksmingumas vandens 
filtravimui“ išvados: 
e pro didesnio tankio dolomito frakciją prateka daugiau nešvarumų; 
+ mažesnio tankio dolomito frakcija praleidžia nedidelį kiekį nešvarumų; 
e geriausiai vandenį išvalo mažiausio tankio dolomito frakcija. 


Ekskursija į dolomitinio akmens gavybos ir perdirbimo gamyklą AB 
„Klovainių skalda“ 
Vaikai, ruošdamiesi ekskursijai į dolomitinio akmens gavybos ir perdirbimo 
gamyklą, atkreipė dėmesį į kelis svarbius dalykus: 
+ kur randamas dolomitinis akmuo, kaip išgaunamas ir apdorojamas; 
+ dolomito panaudojimas statybose, kelių tiesimo bei remonto darbuose, 

žemės ūkyje, chemijos pramonėje ir pan.; 

e aplinkosaugos aspektų, susijusių su dolomito gavyba ir naudojimu, 
analizavimas; 

e saugumo ir įrangos svarba, tam tikrų taisyklių gamykloje laikymasis; 

+ interaktyvus elementų panaudojimas (interaktyvios lentos, planšetės, 
multimedia), dolomito pavyzdžių lietimas, ugdomosios veiklos, vaizdinė 
medžiaga, iliustruojanti gavybos, perdirbimo, realizacijos procesą. 


10 paveikslas 11 paveikslas 12 paveikslas 
Nukasamas dirvožemio Susmulkintas akmuo Skalda pilama į vagonus 
sluoksnis pilamas į krūvas 


F 


13 paveikslas 14 paveikslas 15 paveikslas 

Skalda vežama Dolomitinio akmens kokybės Akmens 

mašinomis tikrinimo laboratorija stiprumo bandymo 
įrenginys 

4 lentelė 
Antrinė diskusija „Ką žinau apie dolomitinį akmenį?“ (5-6 metų vaikai) 


Diskusijos „Ką žinau apie dolomitinį akmenį?“ 
pavadinimas 
Klausimo Diskusijos klausimai Vaikų diskusija 
numeris 
1. Ką žinote ir ką Žinome, kaip atrodo dolomitinis akmuo, jis būna didesnis ir 
esate matę apie mažesnis. 


dolomitinį akmenį? 


2. Kur galima rasti Jį randa karjere, žemėje, po to sprogdina ir kasa. 
dolomitinį akmenį? 


Iškasa didelius akmenis, paskui smulkina, stumdo su dideliais 

3: Kur naudojamas traktoriais ir veža didelėmis mašinomis. Pila į traukinių 
dolomitinis akmuo? vagonus. Buvo labai ilgas traukinys, matėme, kaip pylė 

piltuvas. Iš akmens daro kelius, stato namus, puošia aplinką. 


Dolomitinio akmens panaudojimas vaikų ugdymo procese: 

e lavinami sensoriniai pojūčiai liečiant, dėliojant dolomitinį akmenį; 

e ugdomas kūrybiškumas, komandinis darbas kuriant žaidimus; 

+ matematinių sąvokų mokymasis tyrinėjant, sveriant, lyginant, skaičiuojant; 
e kalbinių įgūdžių formavimas pasakojant, diskutuojant. 


16 paveikslas 17 paveikslas 18 paveikslas 
Žaidimų kūrimui Lauko veiklose Tyrinėjimuose 


Tyrimo proceso refleksija: 


+ virtualios pažintinės veiklos pagalba priešmokyklinio amžiaus vaikai 
susipažino su vaizdo medžiaga, iliustruojančia dolomitinio akmens gavybos 
ir perdirbimo procesą; 

+ vaikai sužinojo, kaip dolomitinis akmuo, jo frakcijos naudojamos 
kasdieniniame gyvenime; 

e tyrinėjimų ir bandymų metu vaikai susipažino su įvairių frakcijų vandens 
pralaidumo bei filtravimo savybėmis; 

e spėjimų, diskusijų metu išsiaiškino, kad kuo smulkesnės frakcijos dolomitinis 
akmuo, tuo lėčiau praleidžia vandenį ir geriau jį filtruoja; 

+ ekskursijos į AB „Klovainių skalda“ gamyklą metu vaikai vizualiai stebėjo 
dolomitinio akmens gavybos ir perdirbimo momentus, laboratorijoje 
vykdomus tyrimus; 

e priešmokyklinio amžiaus vaikai suprato, kokia yra karjero saugumo ir įrangos 
svarba, tam tikrų taisyklių gamykloje laikymasis; 

+ priešmokyklinukai diskutavo su gamyklos darbuotojais, kas daroma su 
iškastais karjerais, kaip jie užliejami vandeniu, sutvarkomi ir apsodinami 
augalais karjero krantai, sukuriama maudynių ir poilsio zona; 

+ vaikai suprato, kad gamtos išteklius naudoti reikia atsakingai, kad kuo 
mažiau žalos padaryti gamtai — tai ir yra aplinkos tvarumas; 

e priešmokyklinukai džiaugėsi, kad dabar apie dolomitinį akmenį jie žino labai 
daug; 

e savo įgytą patirtį vaikai pritaiko įvairiose veiklose, tyrinėjimams, kūrybai. 


Pastaba 
Straipsnyje publikuojamos autorių nuotraukos. 

Summary 


EDUCATION OF THE CONCEPT OF ENVIRONMENTAL SUSTAINABILITY IN PRESCHOOL 
CHILDREN, GETTING TO KNOW THE NATURAL RESOURCES IN THE PAKRUOJIS REGION - 
DOLOMITE ROCK 


Zinaida Zvinkliene, Daiva Mikneviciene 
Pakruojis nursery-kindergarten „Vyturelis“, Lithuania 


It is often said that nature is our home and that what nature grows are gifts for us to use. 
When exploring nature, the guestion arises: what can be obtained from it, and what can be 
taken home without harming nature? Natural resources are found in living and non-living 
environments and are used by humans or can be used to satisfy consumer needs. Some 
examples of natural resources include solar energy, geothermal energy, minerals, climate, 
water, soil, vegetation, fauna, and landscape. 

Environmental sustainability is defined as a combination of social and economic development 
and environmental protection efforts to ensure a high guality of life for current and future 
generations. For many, environmental sustainability is associated with the protection of 
ecosystems, the use of renewable sources, and environmentally friendly behaviour. It's 
very important to talk to children about sustainability too. They are our future, and their 
habits, knowledge, and awareness are crucial to the fate of the planet. However, finding 
a clear explanation of sustainability for children is not an easy task. It can sound like this: 
sustainability - are the micro-changes that we can make to help take care of our planet. 
When participating in joint activities, preschool children can grow in understanding, 
describing themselves as a part of nature, and explaining in their own words what human 
needs are and their impact on the environment. They also demonstrate initiative on how to 
protect nature and how to use natural resources responsibly. 

The responsible use of natural resources is an important aspect to preserve our nature. 
Preschool children have a great opportunity to learn about minerals found in the local region. 
Children also develop an awareness of natural resources, environmental protection, and 
the history and culture of the region. Understanding how fossil fuels are used in everyday 
life can help children appreciate the environment, encourage conscious consumption, and 
spread ideas of sustainability. 

Keywords: natural resources, preschool education, environmental sustainability, dolomite 
rock 

